**Sheila Dikshit** (31. maaliskuuta 1938 – 20. heinäkuuta 2019) oli intialainen poliitikko, joka toimi vuosina 1998–2013 Delhin pääministerinä ollen pitkäaikaisin siinä virassa palvellut henkilö. Parlamentaarisista asioista vastaavana valtioministerinä hän toimi 1986–1989 Rajiv Gandhin hallituksessa.

Ennen Delhin pääministeriksi pääsyä vuonna 1998 Dikshit oli melko tuntematon henkilö paikallispolitiikassa ja hänen ehdokkuutensa kohtasi kongressipuolueen sisällä vastustusta. Vastustajien mukaan hänen suurin ansionsa oli olla naimisissa tunnetun poliitikon ja ministerin, Uma Shankar Dikshitin, pojan kanssa ja hyvissä väleissä puolueen johtoon. Hän toimi virassa lopulta kolme kautta kunnes hävisi vaaleissa Arvind Kejriwalille 25 864 äänellä vuonna 2013. Ensikosketuksen politiikkaan Dikshit sai toimimalla aviomiehensä isän avustajana.

Dikshit halusi erota tehtävästään vuonna 2012 terveyssyistä, mutta tuolloin tapahtunut kohuttu joukkoraiskaustapaus pakotti hänet jäämään virkaan, jotta eroamista ei olisi nähty pakona vaikeasta tilanteesta.

Dikshit muistetaan Delhin liikenneinfrastruktuurin ja julkisen liikenteen parantamisesta sekä pyrkimyksestä vähentää Delhin ilmansaasteita.

Vuonna 2014 Dikshit toimi vähän aikaa Keralan kuvernöörinä, kunnes erosi tehtävästä. Dikshit syytti erostaan hallitusta, joka hänen mukaansa pakotti kongressipuolueen johtamaa vaaliliittoa edustavia kuvernöörejä eroamaan.

Dikshit valittiin 80-vuotiaana puolueensa pääministeriehdokkaaksi Uttar Pradeshin osavaltioon, mutta päätös peruttiin kun Samajwadi Party päätti tehdä yhteistyötä kongressipuolueen kanssa. Vuonna 2019 hän kuoli sydänhalvaukseen delhiläisessä sairaalassa, jonka jälkeen Delhin paikallishallitus päätti julistaa kahden päivän mittaisen suruajan.

Lähteet
-------

1. 1 2  Gupta, Swati: Veteran Indian politician Sheila Dikshit dies aged 81 *CNN*.  21.7.2019. Viitattu 12.8.2019. (englanniksi)
2. 1 2  Sheila Dikshit dies at 81: Stalwart Congress leader who fought till the very end *India Today*.  20.7.2019. Viitattu 12.8.2019. (englanniksi)
3. 1 2  Singh, Sanjay: Sheila Dikshit passes away at 81: Ex-Delhi chief minister was fighting to revive the Congress till her last breath *Firstpost*.  20.7.2019. Viitattu 12.8.2019. (englanniksi)
4. 1 2  Srinivasan, Chandrashekar: 3-Time Delhi Chief Minister Sheila Dikshit's Entry Into Politics Was Accidental *NDTV*.  21.7.2019. Viitattu 12.8.2019. (englanniksi)
5. ↑  Wanted To Quit In 2012, But Nirbhaya Changed My Mind, Says Sheila Dikshit *NDTV*.  21.1.2018. Viitattu 12.8.2019. (englanniksi)
6. ↑  Sheila Dikshit slams NDA for forcing UPA-appointed governors to quit *Firstpost*.  14.9.2014. Viitattu 12.8.2019. (englanniksi)
7. ↑  Delhi govt declares two-day mourning for Sheila Dikshit *Livemint*.  20.7.2019. Viitattu 12.8.2019. (englanniksi)

Aiheesta muualla
----------------

* Kuvia tai muita tiedostoja aiheesta **Sheila Dikshit** Wikimedia Commonsissa

* Profiili Delhin hallituksen sivuilla (arkistoitu)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Israel
* Yhdysvallat
* Alankomaat

 |
|  |
| Muut | 
* IdRef

 |

 |